text: 15-årig pige er forsvundet: Hun kan bringe sig selv i fare
  28 december 2017 kl. 17.37
  Syd- og Sønderjyllands Politi leder efter en 15-årig pige, der er mentalt handicappet.
  Opdatering 
  Pigen er nu fundet og er hjemme på institutionen igen. Politiet fandt hende på Aabenraa Landevej. 
  _____________
  En ung pige på 15 år er forsvundet fra den institution hun bor på. Pigen er handicappet, og mentalt er hun som en tiårig.
  Det er ikke første gang hun har forladt institutionen. I tidligere tilfælde har hun søgt ud mod motorvejen, skriver politiet på Twitter.
  Pigen er gået fra en institution på Havvejen ved Haderslev. Hun har skulderlangt lyst hår, er iført en pink jakke og mørke bukser. Hun har også en bamse med sig.
  Vi leder efter en 15-årig pige, som er bortgået fra institution på Havvejen v/Haderslev. Har i tidligere tilfælde søgt ud mod E45. Beskrivelse: skulderlangt, lyst hår, iført pink jakke og mørke bukser. Medbringer bamse. Mentalt som 10-årig. #politidk
  
  